stanford-oval/wikipedia huggingface dataset:
เทศบาลในประเทศไทย
สภาเทศบาล

เทศบาลตำบล ประกอบด้วยสมาชิกสภาเทศบาลจำนวน 12 คน
เทศบาลเมือง ประกอบด้วยสมาชิกสภาเทศบาลจำนวน 18 คน
เทศบาลนคร ประกอบด้วยสมาชิกสภาเทศบาลจำนวน 24 คน
มาตรา 20 สภาเทศบาลมีประธานสภาคนหนึ่ง และรองประธานสภาคนหนึ่ง ซึ่งผู้ว่าราชการจังหวัดแต่งตั้งจากสมาชิสภาเทศบาลตามมติของสภาเทศบาล
ฝ่ายบริหาร

เทศบาลแต่ละแห่งมีนายกเทศมนตรีทำหน้าที่เป็นผู้บริหารงานในท้องที่เทศบาลนั้นทั้งหมด ปัจจุบันเทศบาลทุกประเภทมีฝ่ายบริหารที่มาจากการเลือกตั้งผู้บริหารท้องถิ่นโดยตรง
ดูเพิ่ม

เทศบาลนคร
เทศบาลเมือง
เทศบาลตำบล
แหล่งข้อมูลอื่น

ไทยตำบล เก็บถาวร 2006-11-26 ที่ เวย์แบ็กแมชชีน
สมาคมพนักงานเทศบาลแห่งประเทศไทย
วันเทศบาล
| ด ค กการจัดแบ่งเขตพื้นที่ในประเทศไทย |
| --- | --- |
เขตการปกครอง:  ส่วนภูมิภาค จังหวัด  อำเภอ  กิ่งอำเภอ  ตำบล  หมู่บ้าน  ส่วนท้องถิ่น องค์การบริหารส่วนจังหวัด  เทศบาล นคร  เมือง  ตำบล  องค์การบริหารส่วนตำบล  กรุงเทพมหานคร เขต  แขวง  เมืองพัทยา 
เขตพื้นที่:  กลุ่มจังหวัด  เขตตรวจราชการ  เขตปกครองคณะสงฆ์  ท้องที่ตำรวจ  เขตพื้นที่การศึกษา  เขตพื้นที่สรรพากร  มณฑลทหารบก  เขตศาลยุติธรรมไทย 
เขตการปกครองในอดีต:  มณฑลภาค  มณฑลเทศาภิบาล
แยกบางโพ

| --- | --- |
แยกบางโพ มุมมองมาจากถนนประชาราษฎร์ สาย 2

ชื่ออักษรไทย: บางโพ
ชื่ออักษรโรมัน: Bang Pho
รหัสทางแยก: N367 (ESRI), 122 (กทม.)
ที่ตั้ง: แขวงบางซื่อ เขตบางซื่อ กรุงเทพมหานคร
ทิศทางการจราจร
↑: ถนนประชาราษฎร์ สาย 1 » สะพานพระราม 7
→: ถนนประชาราษฎร์ สาย 2 » เตาปูน
↓: ถนนประชาราษฎร์ สาย 1 » เกียกกาย
←: ถนนประชาราษฎร์ สาย 2 » ท่าน้ำ
แยกบางโพ เป็นสี่แยกจุดตัดระหว่างถนนประชาราษฎร์ 2 สาย คือสาย 1 และสาย 2 ในแขวงบางซื่อ เขตบางซื่อ กรุงเทพมหานคร
กายภาพ

บริเวณแยกบางโพฝั่งถนนประชาราษฎร์ สาย 1 ทั้งสองฝั่งนั้น ถนนฝั่งหนึ่งมี 2 ช่องจราจร และอีกฝั่งมี 3 ช่องจราจร ไม่มีเกาะกลาง ถนนประชาราษฎร์ สาย 2 ฝั่งที่มาจากแยกเตาปูนนั้นมี 2 ช่องจราจรทั้งสองฝั่ง ไม่มีเกาะกลาง และบริเวณถนนประชาราษฎร์ สาย 2 ตั้งแต่แยกบางโพถึงท่าน้ำเดิมเป็นถนน 2 ช่องจราจรและจอดรถได้ทั้งสองฝั่ง แต่ในปัจจุบันมีการก่อสร้างรถไฟฟ้ามหานคร สายเฉลิมรัชมงคล ช่วงเตาปูนถึงท่าพระ ทำให้ถนนฝั่งซ้าย (เมื่อมาจากเตาปูน) นั้นช่องจราจรซ้ายจะเป็นถนนขาไป และช่องจราจรขวาจะเป็นถนนขากลับ เนื่องจากด้านขวาเป็นที่ก่อสร้างนั้นเอง
ปัจจุบัน ภายในซอยประชาราษฎร์ สาย 1 ซอย 24 (ประชานฤมิตร) บริเวณใกล้กับแยกบางโพเป็นแหล่งรวมของร้านค้าเครื่องเรือนเป็นจำนวนมาก ขึ้นชื่ออย่างยิ่งโดยเฉพาะเครื่องไม้ จนได้ชื่อว่าเป็น "ถนนสายไม้"
รูปแบบของทางแยก

ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
สัญญาณไฟจราจรของรถในถนนระดับดินที่ต้องการตรงไปและเลี้ยวขวา
สถานที่สำคัญบริเวณแยก

สถานีบางโพ ของรถไฟฟ้ามหานคร สายเฉลิมรัชมงคล ช่วงเตาปูน - ท่าพระ
โรงพยาบาลบางโพ
วัดบางโพโอมาวาส
เกทเวย์ แอท บางซื่อ
แหล่งโบราณคดีโคกพุทรา

แหล่งโบราณคดีโคกพุทรา เป็นแหล่งโบราณคดียุคก่อนประวัติศาสตร์ ที่ตั้งอยู่ในตำบลวัดโบสถ์ อำเภอพนัสนิคม จังหวัดชลบุรี
ประวัติ

แหล่งโบราณคดีโคกพุทรา จากหลักฐานที่ขุดพบและชั้นดินทางโบราณคดี สันนิษฐานว่าโคกพุทรามีการอยู่อาศัยมาตั้งแต่สมัยก่อนประวัติศาสตร์อาจจะอยู่ในช่วงสมัยหินใหม่ ซึ่งใช้เครื่องมือหินขัด และภาชนะดินเผาแบบเนื้อหยาบ และรู้จักจับสัตว์บกและสัตว์น้ำมาเป็นอาหาร อายุประมาณ 2,000- 4,000ปีมาแล้ว
หลักฐานที่พบ
1. โครงกระดูกมนุษย์ 3 โครง ฝังนอนหงายเหยียดยาว มีการโรยดินเทศ และมัดมือก่อนฝังศพ
2. ขวานหินขัด 2 ชิ้น
3. หินดุ
4. กระสุนดินเผา
5. เครื่องประดับ มีเปลือกหอยเจาะรูลูกปัดดินเผา
6. เครื่องมือทำด้วยกระดูกตัดฝนปลายจนมีคม
7. เศษภาชนะเนื้อหยาบตกแต่งด้วยลายเชือกทาบ ลายขูดขีด และลายเขียนสีที่คอ
8. เปลือกหอยพบเป็นจำนวนมากถึง 3,194 กิโลกรัม ส่วนใหญ่เป็นหอยตลับ รองลงมาเป็นหอยแครง หอยนางรม
9. กองเถ้าถ่าน
10. กระดูกสัตว์ ส่วนใหญ่เป็นกระดูกสัตว์ทะเล เช่น ปลา
หมายเหตุ - สำรวจขุดค้น 2524
ที่ตั้ง

แหล่งโบราณคดีโคกพุทรา ตำบลวัดโบสถ์ อำเภอ พนัสนิคม จังหวัดชลบุรี แผนที่ทหาร พิมพ์ครั้งที่1 -RTSD ลำดับชุดL7017 ระวาง 5235 IV รุ้ง 13ฐ 28' 00" เหนือ แวง 101 ฐ 09'00 " ตะวันออก พิกัดกริด 47 PQQ 329925
แหล่งข้อมูลอื่น

ห้องจัดแสดงโบราณวัตุจากโคกพนมดี พิพิธภัณฑสถานแห่งชาติ ปราจีนบุรี
เสอ ซือม่าน

| เสอ ซือม่าน |
| --- | --- |
ในปี ค.ศ. 2019
สารนิเทศภูมิหลัง
เกิด:  (1975-05-28) 28 พฤษภาคม ค.ศ. 1975 (49 ปี) เสอ ซือม่าน
อาชีพ: นักแสดง
ปีที่แสดง: ค.ศ. 1998-ปัจจุบัน
ฐานข้อมูล
IMDb
เสอ ซือม่าน หรือ หวี ซือมั่น (จีนตัวย่อ: 佘诗曼; จีนตัวเต็ม: 佘詩曼; พินอิน: Shé Shīmàn, อักษรโรมัน: Charmaine Sheh (Sze-man)) นักแสดงหญิงชาวฮ่องกงที่มีชื่อเสียง โดยเฉพาะอย่างยิ่งในแบบละครโทรทัศน์หรือซีรีส์ เกิดเมื่อวันที่ 28 พฤษภาคม ค.ศ. 1975 ที่ฮ่องกง มีชื่อเล่นว่า อาเสอ  (阿佘) เกิดในครอบครัวที่มีแม่ พ่อเลี้ยง พี่ชายและน้องชายอย่างละคน ส่วนพ่อที่แท้จริงเสียชีวิตไปตั้งแต่เธอยังไม่เกิด
จบการศึกษาระดับมัธยมศึกษาตอนปลายที่ฮ่องกงแล้ว ได้ไปเรียนต่อด้านการจัดการโรงแรมที่ลูเซิร์น สวิตเซอร์แลนด์ สามารถใช้ภาษาอังกฤษและเยอรมันได้ดี เมื่อเรียนจบจึงกลับมาหางานทำที่ฮ่องกง ระหว่างนั้นแม่เธอแนะนำให้เข้าประกวดนางงามฮ่องกงเมื่อปี ค.ศ. 1997 จึงเป็นจุดเปลี่ยนที่ทำให้ได้เข้าสู่วงการบันเทิง ซึ่งผลการประกวดเธอได้ตำแหน่งรองอันดับ 2 ทำให้สถานีโทรทัศน์ทีวีบีเซ็นสัญญาเป็นนักแสดงในสังกัดในปี ค.ศ. 1998 และได้รับบทเด่นทันที แม้ไม่ใช่นางเอก ในผลงานเรื่องแรก ๆ เช่น Time Off ปี ค.ศ. 1998, Flying Fox of Snowy Mountain หรือ จิ้งจอกภูเขาหิมะ, Detective Investigation Files IV หรือ คดีดังกองปราบ และCrimson Sabre หรือ กระบี่เลือดสะท้านบู๊ลิ้ม  ในปี ค.ศ. 1999, The Heaven Sword and Dragon Saber หรือ ดาบมังกรหยก ในปี ค.ศ. 2000
ต่อมาได้รับบทนางเอกเป็นครั้งแรกจากเรื่อง Return of the Cuckoo หรือ หัวใจปรารถนา ซึ่งประสบความสำเร็จเป็นอย่างมาก โดยเฉพาะในตัวของนักแสดงนำ และค่อย  ๆ มีชื่อเสียงขึ้นมาพร้อมกับรับบทที่หลากหลายมากขึ้น
ในปี ค.ศ. 2006 ได้รับคว้ารางวัล 4 นางเอกยอดนิยมร่วมกับ หลิน ซินหยู ของไต้หวัน, เจ้า เวย และหลิว อี้เฟย์ จากจีนแผ่นดินใหญ่
ผลงานที่มีชื่อเสียงในปัจจุบัน ได้แก่ The Drive of Life ในปี ค.ศ. 2007 และ  4 in Love หรือ ศึกบุปผาวังมังกร ในปี ค.ศ. 2011 รวมถึงบทบาท จี้ฮองเฮา จาก เล่ห์รักวังต้องห้าม ในปี 2018
ผลงาน

Time Off (1998)
Flying Fox of Snowy Mountain (1998)
Detective Investigation Files IV (1998)
Crimson Sabre (1999)
The Heaven Sword and Dragon Saber (2000)
Return of the Cuckoo (2000)
Point of No Return  (2003)
Qian Long Xia Jiang Nan (2003)
War and Beauty  (2004)
Lethal Weapons of Love and Passion (2006)
Drive of Life (2007)
Forensic Heroes II (2008)
You′re Hired (2009)
Heaven and Earth (2010)
Can′t Buy Me Love (2010)
4 in Love (2011)
My Sister of Eternal Flower (2011)
Line Walker (2014)
แหล่งข้อมูลอื่น

รูปและข้อมูลจาก IMDb
เว็บไซต์ส่วนตัว
โบละอู

โบละอู (Bo Hla U) เป็นผู้นำกองกำลังต่อต้านอังกฤษคนหนึ่งในพม่า เดิมเป็นโจรที่โด่งดังในเขตสะกายและชเวโบมาตั้งแต่ พ.ศ. 2425 ก่อนจะถูกทางการมัณฑะเลย์ปราบได้ เมื่อเกิดสงครามระหว่างพม่าและอังกฤษ โบละอูนำกำลังโจรของตนเข้าร่วมกับเลตี้นอะตวี้นวูน ตั้งรับอังกฤษที่มยิซีน หลังจากที่พม่ายอมแพ้ โบละอูนำกำลังกลับไปยังถิ่นเดิมคือสะกายและชเวโบและเลือกต่อต้านอังกฤษ จนกระทั่งเสียชีวิตด้วยเหตุทะเลาะวิวาท และถูกโบโตนไงง์ลูกน้องคนสนิทลอบฆ่าตายเมื่อเดือนเมษายน พ.ศ. 2430 ก่อนเสียชีวิตไม่นาน เขาได้สร้างเจดีย์ไว้ที่มะจีโอะ เมืองชเวโบด้วย
แอสตัน โซโลปอฟ

| แอสตัน โซโลปอฟ |
| --- | --- |
เกิด: 17 พฤษภาคม พ.ศ. 2524
แอนตัน โซโลปอฟ (Anton Solopov) นักมวยสากลชาวรัสเซีย เกิดเมื่อ 17 พฤษภาคม พ.ศ. 2424 ที่ รัสเซีย สถิติการชก 19 ครั้ง ชนะ 16 (น็อค 12) เสมอ 1 แพ้ 2
เกียรติประวัติ

แชมป์ PABA รุ่นเวลเตอร์เวท
ชิง 27 มกราคม 2549 ชนะคะแนน ภาคภูมิ แจ้งโพธิ์นาค ที่ ออสเตรเลีย
เสียแชมป์ 20 พฤษภาคม 2549 แพ้น็อค ดอนดอน สุลต่าน ยก 1 ที่ รัสเซีย
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นไลท์มิดเดิลเวทเมื่อ 31 สิงหาคม 2550 แพ้น็อค ดาเนียล ดอว์สัน ยก 1 ที่ ออสเตรเลีย
แฟรงก์ เออร์ริงตัน

แฟรงก์ อี. เออร์ริงตัน (เกิดเมื่อปี ค.ศ. 1890 – เสียชีวิตเมื่อเดือน เมษายน ค.ศ. 1958) เป็นนักกีฬากระโดดน้ำจากบริเตนใหญ่ เคยเข้าร่วมการแข่งขันโอลิมปิกฤดูร้อน 1908 ที่ลอนดอน สหราชอาณาจักร โดยเข้าร่วมการแข่งขันกระโดดน้ำ 3 เมตร และได้อันดับที่ 5
โบร์เท

โบร์เท (มองโกล: ᠪᠥᠷᠲᠡ ᠦᠵᠢᠨ; ซีริลลิก: Бөртэ үжин; Börte, ราวปี 1161–1230) เป็นภรรยาคนแรกของเทมุจิง ผู้ซึ่งต่อมาขึ้นครองราชย์เป็นชิงกิส ข่าน ปฐมกษัตริย์แห่งจักรวรรดิมองโกล โดยมีโบร์เทเป็นอัครจักรพรรดินีคนแรกของจักรวรรดิ เธอแต่งงานกับชิงกิส ข่าน ตั้งแต่อายุน้อย ก่อนจะถูกเผ่าคู่แข่งลักพาตัวไป และถูกช่วยเหลือกลับมาโดยชิงกิส ข่าน เรื่องราวการช่วยเหลือตัวเธอคืนมานี้ถือเป็นเหตุการณ์สำคัญหนึ่งที่ผลักดันให้เขสกลายเป็นนักรบที่สถาปนาจักรวรรดิมองโกล ทั้งสองมีลูกชายด้วยกันสี่คน ลูกสาวห้าคน และถือเป็นสายโลหิตสำคัญของการขยับขยายจักรวรรดิมองโกลต่อไปในอนาคต
โบร์เทเกิดเมื่อราวปี 1161 ในตระกูลอ็อลโฮนุดของเผ่าโฮงงีรัด ซึ่งเป็นเผ่ามิตรสหายกับเผ่าของชิงกิส ข่าน เธอเป็นลูกสาวของเดย์-เซเชิน กับโชทัน (Chotan) มีการบรรยายถึงลักษณะของเธอว่ามีผิวสีอ่อน ใบหน้าอ่อนโยน และมีไฟอยู่ในดวงตา ซึ่งเป็นคำที่บ่งบอกว่าเธอมีความฉลาดเฉลียว สตรีจากตระกูลอ็อลโฮนุดนั้นเป็นที่ยกย่องว่าสวยงามกันโดยธรรมเนียม
เอ็มเอพีซิกซ์

| MAP6 เอ็มเอพีซิก |
| --- | --- |
เอ็มเอพีซิกในปี ค.ศ.2017
ข้อมูลพื้นฐาน
รู้จักในชื่อ: M.A.P.6
ที่เกิด: โซล , เกาหลีใต้
แนวเพลง: เค-ป็อป
ช่วงปี: พ.ศ. 2558 - ปัจจุบัน
ค่ายเพลง: DreamT Entertainment (พ.ศ. 2558–2562)   All-S Entertainment (พ.ศ. 2562-ปัจจุบัน)   KISS Entertainment (Japan)

สมาชิก: มินฮยอก   เจจุน   ไซน์   ซ็อน   เจบิน
เอ็มเอพีซิก (อังกฤษ:MAP6;ฮันกึล:맵식스) เป็นกลุ่มบอยแบนด์เกาหลีใต้ที่ก่อตั้งโดย Dream T Entertainment (ปัจจุบันคือ All-S Entertainment) ประกอบด้วยสมาชิก 5 คน ได้แก่ มินฮยอก, เจจุน, ไซน์, ซ็อน และ เจบิน เปิดตัวครั้งแรกเมื่อวันที่ 10 พฤศจิกายน 2015 ด้วยซิงเกิ้ลเพลง "Storm"
สมาชิก

| ชื่อในการแสดง> โรมัน | ชื่อในการแสดง> ไทย | ชื่อในการแสดง> ฮันกึล | ชื่อเกิด> โรมัน | ชื่อเกิด> ไทย | ชื่อเกิด> ฮันกึล | วันเกิด | สัญชาติ | กรุ๊ปเลือด | ตำแหน่ง |
| --- | --- | --- | --- | --- | --- | --- | --- | --- | --- |
| Minhyuk | มินฮยอก | 민혁승환 | Kim Minhyuk | คิม มินฮยอก | 김민혁 | 11 เมษายน พ.ศ. 2535 (32 ปี) |  เกาหลีใต้ | A | หัวหน้าวง , แร็ปเปอร์หลัก |
| J.Jun | เจจุน | 제이준 | Kim Yeongjun | คิม ยองจุน | 김영준 | 21 พฤษภาคม พ.ศ. 2537 (30 ปี) |  เกาหลีใต้ | B | นักร้องนำ , นักเต้นนำ |
| Sign | ไซน์ | 싸인 | Kim Kiho | คิม คิโฮ | 김기호 | 24 ตุลาคม พ.ศ. 2537 (29 ปี) |  เกาหลีใต้ | A | นักร้องเสียงหลัก |
| Sun | ซ็อน | 썬 | Kang Byungseon | คัง บย็องซอน | 강병선 | 31 ธันวาคม พ.ศ. 2538 (28 ปี) |  เกาหลีใต้ | O | นักร้องสนับสนุน , นักเต้นหลัก , ภาพลักษณ์วง |
| J.Vin | เจบิน | 제이빈 | Park Jongbin | ปาร์ค จงบิน | 박종빈 | 18 พฤษภาคม พ.ศ. 2539 (28 ปี) |  เกาหลีใต้ | A | แร็ปเปอร์นำ |
ผลงาน > Albums

| Title | Album details | Peak chart positions> JPN  | Sales |
| --- | --- | --- | --- |
| MAP6 the first |  Released: February 13, 2019  Label: Tokuma Japan Communications  Formats: CD, digital download Track listing あいしてるよ  Magic  Make my Day  Assassin  NEGAI～光～  RED  SUPERSENSE  Magnetic  Like The Moonlight  Vroom Vroom  I'm ready ～JP.ver～  | 118 |  |
ผลงาน > Single albums

| Title | Album details | Peak chart positions> KOR  | Sales |
| --- | --- | --- | --- |
| Momentum |  Released: May 23, 2017  Label: Dream T Entertainment, LOEN Entertainment  Formats: CD, digital download Track listing I'm Ready  Closer  Stand By Me (시간이 지나도)  | 30 |  KOR: 971+ |
ผลงาน > Singles

| Title> Title.Korean | Year> Year.Korean | Peak chart   positions> KOR .Korean | Peak chart   positions> JPN .Korean | Sales (DL)> Sales (DL).Korean | Album> Album.Korean |
| --- | --- | --- | --- | --- | --- |
| "Storm" | 2015 | — | — | — | Non-album singles |
| "Swagger Time" (매력발산타임) | 2016 | — | — | — | Non-album singles |
| "I'm Ready" | 2017 | — | — | — | Momentum |
| "Love is Gone" | 2017 | — | — | — | Non-album single |
Japanese
| "Miryoku hassan Time" (魅力発散TIME) | 2016 | — | 11 |  JPN: 11,027 | Non-album singles |
| "No Surrender" | 2017 | — | 11 |  JPN: 6,306 | Non-album singles |
| "Vroom Vroom" | 2018 | — | 20 |  JPN: 4,381 | MAP6 the first |
| "I'm Ready" | 2018 | — | 25 |  JPN: 2,841 | MAP6 the first |
"—" denotes releases that did not chart.
แหล่งข้อมูลอื่น

เว็บไซต์ทางการ
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
โฟลิโอสไลเคน

โฟลิโอสไลเคน (foliose lichen) เป็นไลเคนซึ่งมีลักษณะคล้ายใบไม้
แหล่งไดโนเสาร์โคกผาส้วม

| --- | --- |
ที่ตั้งในจังหวัดอุบลราชธานี
ที่ตั้ง: โคกผาส้วม ตำบลนาคำ อำเภอศรีเมืองใหม่ จังหวัดอุบลราชธานี ประเทศไทย
พิกัดภูมิศาสตร์: 15°30′10″N 105°17′34″E﻿ / ﻿15.50278°N 105.29278°E﻿ / 15.50278; 105.29278﻿ (แหล่งไดโนเสาร์โคกผาส้วม)
ภัณฑารักษ์: องค์การบริหารส่วนตำบลนาคำ กรมทรัพยากรธรณี
แหล่งไดโนเสาร์โคกผาส้วม หรือ ศูนย์การเรียนรู้พิพิธภัณฑ์ไดโนเสาร์ โคกผาส้วม เป็นแหล่งขุดค้นพบไดโนเสาร์ยุคสุดท้าย ตั้งอยู่ในพื้นที่ป่าชุมชนป่าโคกผาส้วม ตำบลนาคำ อำเภอศรีเมืองใหม่ จังหวัดอุบลราชธานี
การสำรวจ

เมื่อปี พ.ศ. 2536 คณะสำรวจไทยและฝรั่งเศสได้เดินทางมาสำรวจพื้นที่ป่าโคกผาส้วมแห่งนี้ สันนิษฐานว่าพื้นที่ดังกล่าวเคยเป็นทะเลสาบน้ำจืดขนาดใหญ่ โดยพบฟันของไดโนเสาร์คล้ายกับสยามโมซอรัส สุธีธรนี และอีกส่วนหนึ่งเป็นฟันของไดโนเสาร์ออร์นิโธพอด วงศ์อีกัวโนดอนทิดส์ และนี่คือหลักฐานแรกที่บอกได้ว่ามีไดโนเสาร์พวกออร์นิโธพอดในประเทศไทย สำหรับชิ้นส่วนของซากดึกดำบรรพ์ ชาวบ้านที่ได้รวมตัวจัดตั้งกลุ่มอนุรักษ์ป่าโคกผาส้วมได้นำไปเก็บรักษาไว้ที่กรมทรัพยากรธรณี และอีกส่วนหนึ่งได้นำมาเก็บรักษาที่ สำนักงานองค์การบริหารส่วนตำบลนาคำ อำเภอศรีเมืองใหม่ ขณะที่ชาวบ้านต้องการให้มีการจัดสร้างพิพิธภัณฑ์ เพื่อเก็บรวบรวมและอนุรักษ์ไว้ให้ลูกหลานและผู้ที่สนใจมาศึกษาดูงานต่อไป
นอกจากนี้แล้วการค้นพบนี้ยังแสดงให้เห็นว่ามีไดโนเสาร์กินพืชขนาดใหญ่ที่มีสะโพกคล้ายนกและมีขาหลังที่ใหญ่กว่าขาหน้า อย่างพวกออร์นิโธพอด ซึ่งจะเป็นจุดดึงดูดให้ผู้ที่สนใจได้มาศึกษาหาความรู้เพิ่มเติม
ลักษณะทางธรณีวิทยา

บริเวณที่ค้นพบซากดึกดำบรรพ์มีเนื้อที่ประมาณ 2 ไร่ พื้นดินมีลักษณะเป็นหินทราย สีน้ำตาลแดงอ่อน หินมีเนื้อละเอียดถึงปานกลาง อยู่ในหมวดหินโคกกรวด มีอายุราว 100–110 ล้านปี
ซากดึกดำบรรพ์ที่ค้นพบ

ซากไดโนเสาร์ที่ค้นพบที่ระบุสายพันธุ์ได้มีทั้งหมด 9 สายพันธุ์ได้แก่
อิกัวโนดอน
ไทแรนโนซอรัส
ภูเวียงโกซอรัส สิรินธรเน
สไปโนซอรัส
สยามโมซอรัส
เลปิโดเทส
ไฮโบดอน
เต่าโบราณ
จระเข้โบราณ
และยังมีอีกสองชนิดที่ไม่ยังสามารถระบุสายพันธุ์ได้
การเดินทาง

รถยนต์ส่วนตัวใช้เส้นทาง  ทางหลวงแผ่นดินหมายเลข 2135 ออกจากตัวอำเภอศรีเมืองใหม่ประมาณ 2 กิโลเมตร จะเห็นที่ทำการองค์การบริหารส่วนตำบลนาคำอยู่ทางขวามือ เลี้ยวขวาข้างที่ทำการองค์การบริหารส่วนตำบลนาคำมาประมาณ 50 เมตร พิพิธภัณฑ์จะอยู่ทางขวามือ
ปลาเลปิโดเทส เอลเวนซิส (ตัวอย่างจากแหล่งอื่น)
แหวนแห่งเอลฟ์

แหวนแห่งเอลฟ์ หรือ ไตรธำมรงค์ เป็นสิ่งประดิษฐ์วิเศษในตำนานชุด เดอะลอร์ดออฟเดอะริงส์ งานประพันธ์ของ เจ. อาร์. อาร์. โทลคีน เป็นแหวนที่มีพลังอำนาจมากที่สุดในบรรดาแหวนแห่งอำนาจ เป็นรองแต่เพียง เอกธำมรงค์ เท่านั้น
แหวนแห่งเอลฟ์ทั้งสามสร้างขึ้นในยุคที่สองของอาร์ดา โดย เคเลบริมบอร์ ผู้เป็นหลานของ เฟอานอร์ โดยที่เซารอนไม่ได้มีส่วนในการสร้างด้วย ดังนั้นแหวนเอกจึงไม่สามารถมีอิทธิพลบังคับบัญชาผู้สวมแหวนเอลฟ์ได้ อย่างไรก็ดี เคเลบริมบอร์สร้างแหวนทั้งสามขึ้นโดยอาศัยความรู้จาก 'อันนาทาร์' ซึ่งเป็นร่างแปลงของเซารอน ดังนั้นแหวนแห่งเอลฟ์จึงพันผูกอยู่กับแหวนเอกอยู่ในแง่หนึ่ง เมื่อแหวนเอกถูกทำลาย อำนาจอันวิเศษของแหวนแห่งเอลฟ์ก็สูญสลายไปด้วย
แหวนแห่งเอลฟ์ถูกสร้างขึ้นด้วยจุดมุ่งหมายในการธำรงรักษา อันเป็นธรรมชาตินิสัยของเหล่าเอลฟ์ ดังนั้นแหวนทั้งสามจึงมีคุณสมบัติในการชะลอความร่วงโรย ทำให้สรรพสิ่งที่อยู่ใกล้ๆ มีแต่ความสดชื่นเยาว์วัย
แหวนแห่งเอลฟ์ถูกนำออกไปจากมิดเดิลเอิร์ธในตอนปลายยุคที่สาม พร้อมกับผู้ถือแหวนที่เดินทางออกจากเกรย์เฮเวนส์ กลับไปสู่แผ่นดินอมตะ
นาร์ยา

นาร์ยา (Narya) หรือ แหวนแห่งไฟ เป็นหนึ่งในไตรธำมรงค์ หัวแหวนเป็นอัญมณีสีแดง
ตามตำนานที่ปรากฏใน Unfinished Tales เมื่อพวกเอลฟ์ ล่วงรู้ถึงตัวตนแท้จริงของอันนาทาร์ และเริ่มทำสงครามกับเซารอนในยุคที่สอง เคเลบริมบอร์ได้มอบแหวนนาร์ยา พร้อมกับแหวนวิลยา ให้อยู่ในความดูแลของกษัตริย์กิล-กาลัด ต่อมากิลกาลัดจึงได้มอบแหวนนาร์ยาให้แก่เคียร์ดัน ผู้ครองนครท่าเกรย์เฮเวนส์
เมื่อแกนดัล์ฟเดินทางมาถึงมิดเดิลเอิร์ธในช่วงต้นของยุคที่สาม เคียร์ดันล่วงรู้ถึงภารกิจของพ่อมดผู้นี้ จึงได้มอบแหวนนาร์ยาให้แก่แกนดัล์ฟ เพื่อให้ช่วยบรรเทาความอ่อนล้าในภารกิจอันหนักหนาของพ่อมด แหวนนี้อยู่ในความครอบครองของแกนดัล์ฟตราบจนถึงเวลาจากมิดเดิลเอิร์ธไปในปลายยุคที่สาม
เนนยา

เนนยา (Nenya) หรือ แหวนแห่งน้ำ เป็นหนึ่งในไตรธำมรงค์ หัวแหวนเป็นยอดเพชร (Adamant) ตัวเรือนทำด้วยมิธริล
เคเลบริมบอร์มอบแหวนเนนยาให้อยู่ในความดูแลของเลดี้กาลาเดรียล  นางได้ใช้อำนาจของแหวนนี้ธำรงรักษาอาณาจักรในความดูแลของนาง คือ ลอธลอริเอน ให้สดชื่นสวยงามอยู่ตลอดกาล สิ่งชั่วร้ายทั้งปวงล้วนไม่กล้าเข้าใกล้เขตอาณาจักรนี้
โฟรโด และ แซม เคยมีโอกาสเห็นแหวนเนนยา เมื่อครั้งที่คณะพันธมิตรแห่งแหวน เดินทางผ่านลอธลอริเอน แซมบอกว่า เขา "เห็นดวงดาวอยู่บนมือนาง"
กาลาเดรียลสวมเนนยาเมื่อนางเดินทางจากมิดเดิลเอิร์ธไปสู่แผ่นดินอมตะในตอนปลายยุคที่สาม
วิลยา

วิลยา (Vilya) หรือ แหวนแห่งลม เป็นหนึ่งในไตรธำมรงค์ หัวแหวนเป็นแซฟไฟร์ (Sapphire) สีน้ำเงิน ตัวเรือนเป็นทองคำ
เคเลบริมบอร์ส่งแหวนวิลยาไปให้กับกิลกาลัดพร้อมแหวนนาร์ยา นับแต่ช่วงเริ่มทำสงครามกับเซารอนในยุคที่สอง ด้วยความคิดว่า แหวนอันสำคัญควรอยู่ในการพิทักษ์ของจอมกษัตริย์แห่งโนลดอร์องค์สุดท้าย  ในเวลาต่อมา กิลกาลัดได้มอบแหวนวงนี้ให้แก่เอลรอนด์ เอลฟ์กึ่งมนุษย์ บุตรแห่งเออาเรนดิล ที่อยู่ในความดูแลของเขา
วิลยาถือเป็นแหวนที่มีพลังอำนาจมากที่สุดในบรรดาไตรธำมรงค์ นอกจากอำนาจในการธำรงความดีงาม แหวนนี้ยังมีอำนาจในการเยียวยารักษา คฤหาสน์ของเอลรอนด์ในอิมลาดริส จึงเป็นสถานที่พำนักอันวิเศษสำหรับผู้บาดเจ็บเช่นโฟรโด และยังเป็นสถานที่ฟูมฟักทายาทคนสุดท้ายแห่งอาร์นอร์ คือ อารากอร์น เอสเตล มาตลอดช่วงเวลาอันมืดมนของราชวงศ์เหนือ
หลังจากเซารอนถูกทำลายพร้อมกับแหวนเอก อำนาจของวิลยาก็เสื่อมไป เอลรอนด์นำแหวนนี้ติดตัวไปสู่ดินแดนอมตะ เมื่อสิ้นสุดยุคที่สาม
ดูเพิ่ม

ว่าด้วยแหวนแห่งอำนาจ และยุคที่สาม จากตำนานเรื่อง ซิลมาริลลิออน
เสวียน หลิว (นักโป๊กเกอร์)

นักโป๊กเกอร์ชาวจีน-แคนาดา
เสวียน หลิว (จีน: 璇刘; อักษรโรมัน: Xuan Liu; เกิดวันที่ 25 มิถุนายน ค.ศ. 1985 ณ เทียนจิน ประเทศจีน) เป็นนักโป๊กเกอร์ระดับอาชีพที่ชัยชนะของเธอได้ทำให้ติดอยู่ใน 20 อันดับแรกของผู้หญิงด้วยเงินรางวัลเกือบ 2 ล้านดอลลาร์ และเธอยังเป็นผู้หญิงคนเดียวที่อยู่โต๊ะสุดท้ายของอีเวนต์หลักของโป๊กเกอร์สตาส์แคริบเบียนแอดเวนเจอร์
การศึกษา

เสวียนเข้าเรียนที่มหาวิทยาลัยวอเตอร์ลู ซึ่งเป็นแหล่งรวมเกมโป๊กเกอร์ถ่ายทอดสด โดยศึกษาด้านพัฒนศึกษาสังคมและรัฐศาสตร์ เธอเล่นโป๊กเกอร์โดยตลอดที่มหาวิทยาลัย แม้กระทั่งจัดเกมร่วมกับผู้เล่นโป๊กเกอร์ที่มีชื่อเสียงคนอื่น ๆ เช่น เกล็น ชอร์นี, สตีฟ พอล และไมเคิล แมกดอนัลด์
อาชีพโป๊กเกอร์

เสวียนเริ่มมุ่งเน้นไปที่ทัวร์นาเมนต์ถ่ายทอดสดในต้น ค.ศ. 2011 ซึ่งอีเวนต์ใน ค.ศ. 2011 ของเธอได้รวมถึงอันดับสามในการแข่งยูโรเปียนโป๊กเกอร์ทัวร์นาเมนต์แซนรีโม ตำแหน่งโต๊ะสุดท้ายทำให้เธอได้รับชัยชนะเพียงครึ่งล้านดอลลาร์ และนี่เป็นอีเวนต์หลักของเงินสดครั้งแรกของเธอกับยูโรเปียนโป๊กเกอร์ทัวร์นาเมนต์
โดยระหว่าง ค.ศ. 2011 ถึง 2018 เสวียนสร้างรายได้กว่า 100,000 ดอลลาร์ในสี่ปีที่ต่างกัน
ทั้งนี้ เสวียนได้รับการสนับสนุนจาก 888โป๊กเกอร์ จนถึง ค.ศ. 2015 ซึ่งเป็นช่วงปีที่เงียบงันของเธอได้เริ่มขึ้น ส่วนตั้งแต่ ค.ศ. 2010 เธอเล่นเกมที่ใช้เงินสดมากกว่า 40 เกมและคว้าแชมป์ 4 รายการ
แหล่งข้อมูลอื่น

Hendon Mob profile
โรงพยาบาลบางมด

| โรงพยาบาลบางมด |
| --- | --- |
บริษัท โรงพยาบาลบางมด จำกัด

ภูมิศาสตร์
ที่ตั้ง: เลขที่ 747 ถนนพระรามที่ 2 แขวงบางมด เขตจอมทอง กรุงเทพมหานคร, ไทย
หน่วยงาน
ประเภท: โรงพยาบาลเอกชน
บริการสุขภาพ
แผนกฉุกเฉิน: มี
จำนวนเตียง: 400 เตียง
ประวัติ
เปิดให้บริการ: พ.ศ. 2526
ลิงก์
เว็บไซต์: www.bangmodhospital.com
โรงพยาบาลบางมด เป็นโรงพยาบาลทั่วไปขนาดใหญ่ขนาด 400 เตียงที่ให้บริการรักษาโรค เช่น สูตินรีเวช ศัลยกรรมกระดูก ศัลยกรรมทั่วไป กุมารเวช 24 ชั่วโมง และอายุรกรรม ฯลฯ ตั้งอยู่เลขที่ 747 ถนนพระรามที่ 2 แขวงบางมด เขตจอมทอง กรุงเทพมหานคร บนเนื้อที่ประมาณ 2 ไร่
โรงพยาบาลบางมดเป็นโรงพยาบาลเอกชนแห่งแรกบนถนนพระรามที่ 2 โดยเริ่มต้นจากการเป็นคลินิก ขยายเป็นโพลิคลินิก ขยายเป็นโรงพยาบาลขนาด 50 เตียงเมื่อ พ.ศ. 2526 ขยายขนาด 100 เตียงและตั้งขึ้นเป็นโรงพยาบาลเมื่อวันที่ 11 กรกฏาคม พ.ศ. 2531 โดยจดทะเบียนเป็นนิติบุคคลในนาม บริษัท โรงพยาบาลบางมด จำกัด เมื่อ พ.ศ. 2552 ได้ปรับเปลี่ยน โรงพยาบาลเป็นขนาด 203 เตียงตามสำนักสถานพยาบาลและกองประกอบโรคศิลปะ จนขยายขนาดเป็น 400 เตียง ตามลำดับ ต่อมาเมื่อ พ.ศ. 2565 มีโครงการโรงพยาบาลศัลยกรรมความงามภายใต้ชื่อ Bangmod Aesthetic & Wellness Hospital กำหนดบริการในปี พ.ศ. 2569 ตั้งในพื้นที่เดียวกับโรงพยาบาลบางมด
แหวนปราบมาร

| แหวนปราบมาร |
| --- | --- |
ประเภท: ละครโทรทัศน์
สร้างโดย: บริษัท มงคล การละคร จำกัด บริษัท กิ๊บสัน แอนด์ กัน จำกัด
เขียนโดย: บทประพันธ์ : ทศพล ศิริวิวัฒน์  บทโทรทัศน์ : กิตติณัฐ ณัฐรวีทศ
กำกับโดย: อัครพล บัวแตง
แสดงนำ: ธนากร ศรีบรรจง ธาราเขต เพ็ชร์สุกใส อาภา ภาวิไล ณธษา เวชประสิทธิ์
จำนวนตอน: 40 ตอน
การผลิต
ผู้อำนวยการผลิต: ตะวัน จารุจินดา
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 1 เมษายน พ.ศ. 2560 – 13 สิงหาคม พ.ศ. 2560
แหวนปราบมาร เป็นละครชุด แนวแอ็คชั่น-แฟนตาซี จากบทประพันธ์โดย ทศพล ศิริวิวัฒน์  เขียนบทโทรทัศน์โดย กิตติณัฐ ณัฐรวีทศ กำกับการแสดงโดย อัครพล บัวแตง ผลิตโดย บริษัท มงคล การละคร จำกัด และ บริษัท กิ๊บสัน แอนด์ กัน จำกัด ออกอากาศทุกวันเสาร์และวันอาทิตย์ เวลา 9:00 น. - 9:45 น. ทางสถานีโทรทัศน์สีกองทัพบกช่อง 7
เรื่องย่อ

เมื่อครั้งบรรพกาล มีของวิเศษอยู่ 12 ชิ้น ที่ถูกเล่าขานเป็นตำนานโด่งดัง เช่น ดาบฟ้าฟื้น, เกราะเพชรเจ็ดสี, ขวานรามสูร, ปี่พระอภัย หากตกในมือเหล่าร้ายจะก่อให้เกิดมหันตภัยครั้งใหญ่ขึ้น ทั้งสรวงสวรรค์ และโลกมนุษย์ มหาธรรมเทพ เทพผู้ยิ่งใหญ่เล็งเห็นถึงปัญหานี้ ตัดสินใจสร้างกรุเจดีย์ล่องหนเพื่อใช้รวบรวม "ของวิเศษแห่งโลกธาตุทั้ง 12"  โดยเจดีย์ล่องหนจะอยู่ระหว่างโลกกับสวรรค์เท่านั้น ซึ่งจะปรากฏขึ้นทุก ๆ 400 ปี ท่านได้สละบารมีธรรมของตนเป็น 2 ส่วน คือ ภูติหมัดภูผา ผู้มีพลังในการต่อยสูงจนแผ่นดินทลายได้ และภูติบาทาวายุ ผู้มีพลังในการเตะมากขนาดทำให้เกิดลมพายุได้ ภูติทั้งสองสิงสถิตอยู่ใน แหวนภูผาวายุ ที่อยู่บนยอดเจดีย์ล่องหน เพื่อปกปักษ์ของวิเศษทั้ง 12 ชิ้น
รายชื่อนักแสดง

ธนากร ศรีบรรจง แสดงเป็น แทน
ธาราเขต เพ็ชร์สุกใส แสดงเป็น พล
อาภา ภาวิไล แสดงเป็น แพรวา
ณธษา เวชประสิทธิ์ แสดงเป็น กานดา
ศิรัฐ วิทยถาวรวงศ์ แสดงเป็น ทรงเดช
ภานรินทร์ ชุ่มมะโน แสดงเป็น ทรงสวย
เขาทราย แกแล็คซี่ แสดงเป็น ภูติภูผา
สมรักษ์ คำสิงห์ แสดงเป็น ภูติวายุ
ชูพงษ์ ช่างปรุง แสดงเป็น จิตติเทพ
คีตภัทร อันติมานนท์ แสดงเป็น มายา
ชาติชาย งามสรรพ์ แสดงเป็น อาคม
ณรงค์ฤทธิ์ รัตนภักดี แสดงเป็น อาวุธ
สุรชัย สมบัติเจริญ แสดงเป็น ทรงฤทธิ์
ธรากร สุขสมเลิศ แสดงเป็น อาจารย์เมืองแมน, ฤๅษีอารยัน
ชมพูนุช ปิยธรรมชัย แสดงเป็น การุณ
โยกเยก เชิญยิ้ม แสดงเป็น จ่าจิ๋ว
ทศพล ศิริวิวัฒน์ แสดงเป็น พงษ์พันธ์
ปราโมทย์ เทียนชัยเกิดศิลป์ แสดงเป็น โข่ง / เงาะป่า
ภูธฤทธิ์ พรหมบันดาล แสดงเป็น มหาธรรมเทพ
ดิเรก อมาตยกุล แสดงเป็น ภูติอำพัน
เพลงประกอบละคร

เพลง แหวนปราบมาร - ขับร้องโดย เขาทราย แกแล็คซี่ และ สมรักษ์ คำสิงห์
เพลง ของวิเศษสุด - ขับร้องโดย ธนากร ศรีบรรจง
แหล่งข้อมูลอื่น

เรื่องย่อละครแหวนปราบมาร : ch7
เรื่องย่อละครแหวนปราบมาร : manager เก็บถาวร 2015-12-07 ที่ เวย์แบ็กแมชชีน
เรื่องย่อละครแหวนปราบมาร : kapook
แหวนปราบมาร ที่สยามโซน
เอฟไอเอ็ม-92 สติงเจอร์

|  Stinger  |
| --- | --- |
นาวิกโยธินสหรัฐใช้งานเอฟไอเอ็ม-92 สติงเจอร์ (ค.ศ. 1984).
ชนิด: อาวุธปล่อยผิวพื้นสู่อากาศบุคคลแบบประทับบ่ายิง
แหล่งกำเนิด:  สหรัฐอเมริกา
บทบาท
ประจำการ: 1981–ปัจจุบัน
ผู้ใช้งาน: ดูที่ ผู้ใช้งาน
สงคราม: สงครามหมู่เกาะฟอล์กแลนด์, สงครามโซเวียตในอัฟกานิสถาน, สงครามกลางเมืองอังโกลา, สงครามคาร์กิล, สงครามยูโกสลาเวีย, การจู่โจมเกรนาดา
ประวัติการผลิต
ผู้ออกแบบ: เจอเนอรัลไดนามิกส์
ช่วงการออกแบบ: ค.ศ. 1967
บริษัทผู้ผลิต: เรเธียน
มูลค่า: 38,000 US$
ช่วงการผลิต: ค.ศ. 1978
แบบอื่น: เอฟไอเอ็ม-92เอ, เอฟไอเอ็ม-92บี, เอฟไอเอ็ม-92ซี, เอฟไอเอ็ม-92ดี, เอฟไอเอ็ม-92จี
ข้อมูลจำเพาะ (เอฟไอเอ็ม-92 สติงเกอร์)
มวล: 15.2 กก.
ความยาว: 1.52 ม.
เส้นผ่าศูนย์กลาง: 70 มม.
ลูกเรือ: 1

ระยะหวังผล: 8 กิโลเมตร (5.0 ไมล์) (FIM-92C Stinger-RMP Block II)
น้ำหนักหัวรบ: 3 kg

เครื่องยนต์: มอเตอร์จรวดแข็ง
ระบบนำวิถี: อินฟราเรด
ฐานยิง: บุคคลประทับบ่ายิง, เอ็ม6 ลายน์แบ็คเกอร์, ยูโรคอปเตอร์ ไทเกอร์, เอเอ็น/ทีดับบลิวคิว-1 อเวนเจอร์, เอ็มคิว-1 พรีเดเตอร์, เอเอช-64 อาพาชี่
เอฟไอเอ็ม-92 สติงเจอร์ เป็นอาวุธปล่อยผิวพื้นสู่อากาศ (SAM) นำวิถีด้วยอินฟราเรด ติดตั้งบนพาหนะภาคพื้นดิน บุคคลประทับบ่ายิง หรือบางกรณีสามารถติดตั้งกับเฮลิคอปเตอร์ได้ (AAM) พัฒนาโดยสหรัฐอเมริกาและเข้าประจำการในกองทัพบกสหรัฐในปี ค.ศ. 1981 และในอีก 29 ประเทศทั่วโลก มีสถิติบันทึกว่าสามารถทำลายอากาศยานได้ 270 ลำ
สติงเจอร์ผลิตโดยเรเธียน และได้รับสิทธิบัตรผลิตในเยอรมนีโดยอีเอดีเอส ปัจจุบันถูกผลิตขึ้นกว่า 70,000 กระบอก ถูกจัดให้อยู่ในประเภทของระบบป้องกันภัยทางอากาศแบบประทับบ่ายิง (MANPADS)
แหล่งข้อมูลอื่น

เรเธียน (เจเนอรัลไดนามิกส์) เอฟไอเอ็ม-92 สติงเกอร์ - ระบบการออกแบบ
Defense Update: Stinger VSHORAD Missile
ระบบอาวุธ เอฟไอเอ็ม-92 สติงเกอร์: RMP & Basic
เส้นเมริเดียนที่ 104 องศาตะวันออก

เส้นเมริเดียนที่ 104 องศาตะวันออก คือ เส้นลองจิจูดที่ลากจาก ขั้วโลกเหนือผ่านมหาสมุทรอาร์กติก, ทวีปเอเชีย, มหาสมุทรอินเดีย, มหาสมุทรใต้, และทวีปแอนตาร์กติกาเข้าสู่ขั้วโลกใต้
เส้นเมริเดียนที่ 104 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 76 องศาตะวันตก